Serravalle TI

Serravalle estas  komunumo de la Komunumaro Malvaglia kaj la Distrikto Blenio en Kantono Tiĉino, Svislando. Ĝi havis 1994 loĝantojn laŭ la ciferoj de la 31-a de decembro 2011. Ĝia ĉefloko estas Malvaglia.

 Geografio 
Serravalle situas en la suba parto de la Valo de Blenio kaj etendiĝas en oriento al la Valo de Malvaglia, en kies centro troviĝas baraĵlago. La komunumo konsistas el la vilaĝoj Ludiano, Malvaglia, Semione kaj la vilaĝetoj kaj setlejoj Brugaio, Mirì, Muncrech, Navone, Orino, Pontei, Rongie, Scarp, Scatèd, Sciarcè kaj Tagnugna, kaj multnombraj alpopaŝtejoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 96,92 km², de kiuj 44,8% estas kovritaj de arbaro, 13,8% servas por agrikulturo kaj 1,8% por setlado, pli ol 40% de la komunuma teritorio konsistas el altmontara dezerto.Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 1-an de majo 2013 (sumoj de Ludioano, Malvaglia kaj Semione)

 Najbaraj komunumoj 
La komunumo Serravalle limas en nordo al Blenio, en nordoriento al Mesoko (GR), en oriento al Rossa (GR), en sudo al Biasca, en sudsudokcidento al Pollegio, en okcidento al Bodio, kaj en okcidento al Sobrio.

 Trafiko 
Tra Serravalle pasas la kantona ĉefvojo n-ro 416 de Biasca trans Lukomagno-Pasejo al Disentis. Pere de poŝtaŭtolinioj laŭlonge de la pasejovojo kaj al la flankaj valoj la komunumo estas konektita al la publika transportreto.

 Historio 
La unua dokumenta mencio de Ludiano datiĝas el la jaro 1211 kiel LuguilanoFonto: Sonia Fiorini: Ludiano en Historia Leksikono de Svislando (2009-10-15); la unua mencio de Malvaglia datiĝas el la jaro 1205 kiel Malvallia
Fonto: Sonia Fiorini: Malvaglia en Historia Leksikono de Svislando (2009-08-04); la unua mencio de Semione datiĝas el la jaro 1192 kiel XamionoFonto: Francesca Corti: Semione en Historia Leksikono de Svislando (2011-11-30).

La hodiaŭa komunumo Serravalle estis kreita kun efiko de la 1-a de aprilo 2012 per kunigo de la ĝis tiam aŭtonomaj komunumoj Ludiano, Malvaglia kaj Semione. Por la nova komunumo estis akceptita la nomo de la Kastelo Serravalle, kies ruino situas norde de Ludiano kaj estas la rekonilo de la komunumo.Fonto: Sonia Fiorini kaj Francesca Corti: Serravalle en Historia Leksikono de Svislando (2012-10-31)

 Vidu ankaŭ 
 Aliaj signifoj de Serravalle

 Notoj kaj referencoj 


 Eksteraj ligiloj 

 Oficiala retejo de la komunumo Serravalle

 Bildoj